Gemeng Lëntgen

D****' ass eng vun den  lëtzebuergesche Gemengen. Se läit am Kanton Miersch. De Chef-lieu vun der Gemeng ass d'Uertschaft , vun där se och hiren Numm huet.

## Uertschaften an der Gemeng
* Gousseldeng
* Lëntgen
* Pretten
Zur Gemeng gehéiert nach de Plankenhaff.

## Geographie

D'Gemeng Lëntgen läit am Dall vun der Uelzecht am Südoste vum Kanton Miersch am Zentrum vum Land. D'Nopeschgemenge si Miersch am Nordwesten, Fëschbech am Nordosten a Luerenzweiler am Süden.

D'Gemeng huet eng Fläch vu 1.524 Hektar, dovu 760 Hektar Bësch, 600 Hektar landwirtschaftlech Fläch a 70 Hektar urbaniséiert Fläch. An der Gemeng gëtt et 21,43 Kilometer befestegt Stroossen a Weeër.

Den héchste Punkt läit bei 414 Meter, den déifste Punkt bei 210 Meter.

Mat Ausnam vum Plankenhaff, deen op engem Héichplateau ëstlech vun der Uelzecht läit, hu sech d'Dierfer an der Dällt an op den Häng riets a lénks vum Floss entwéckelt.

## Geologie
Geologesch gesi gehéiert Lëntgen zur Regioun Guttland. Hei gëtt et déi – fir den Zentrum fir Lëtzebuergesch – typesch „Stufeladschaft“, wou sech iwwer d'Joerdausende vill Waasserleef duerch de lëtzebuergesche Sandstee bis an déi méi mëll Mergelschichten gegruewen hunn, wouduerch breet Däller an Héichplateauen entstane sinn.

Mat hire grousse Felder a Bëscher an de ganz fruchtbare Flossdäller gehéiert dës Regioun zu de landwirtschaftlech produktiivste Gebidder vum Land. Zesumme mat den einfach zougängleche Sandsteenoflagerungen huet dëst zu der Entwécklung vu grousse landwirtschaftleche Wiesen, de sougenannte Guttland-Bauerenhäff, gefouert.

## Geschicht
Lëntgen, als geologesch a klimatesch gënschteg Regioun, gouf scho fréi besidelt, wéi archeologesch Fondplazen – vun der Jongsteenzäit bis zum Mëttelalter –  ronderëm den dräi Dierfer dat beweisen.

Déi éischt Dokumenter déi d'Uertschaften an der Gemeng nenne si vun 896 fir Lëntgen, 940 fir Gousseldeng an 960 fir Pretten.

Déi haiteg Gemeng ass 1804, no der Franséischer Revolutioun, duerch d'Fusioun vun den zwou Kadastersektioune Lëntgen a Pretten / Gousseldeng entstanen. Deemools gouf och eng separat Par gegrënnt, déi sech domat vun der Par Miersch getrennt huet. 

An den nächste Joerzéngte sinn e puer Schoulgebaier, d'Kierch vu Lëntgen a géint Enn vum 19. Joerhonnert d'Kapell vu Gousseldeng gebaut ginn, vun deenen awer bis haut just nach déi reliéis Gebaier erhale bliwwe sinn.

### Entwécklung vun der Awunnerzuel

Colors=
 id:lightgrey value:gray(0.8)
 id:darkgrey value:gray(0.6)
 id:bar value:rgb(0.9,0.35,0.25)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:3500
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:white

BarData=
 bar:1821 text:1821
 bar:1871 text:1871
 bar:1910 text:1910
 bar:1922 text:1922
 bar:1935 text:1935
 bar:1947 text:1947
 bar:1960 text:1960
 bar:1970 text:1970
 bar:1981 text:1981
 bar:1991 text:1991
 bar:2001 text:2001
 bar:2011 text:2011
 bar:2021 text:2021

PlotData=
 color:bar width:20 align:left
 bar:1821 from:0 till:1097
 bar:1871 from:0 till:1381
 bar:1910 from:0 till:1043
 bar:1922 from:0 till:1078
 bar:1935 from:0 till:1322
 bar:1947 from:0 till:1303
 bar:1960 from:0 till:1365
 bar:1970 from:0 till:1532
 bar:1981 from:0 till:1616
 bar:1991 from:0 till:1841
 bar:2001 from:0 till:2226
 bar:2011 from:0 till:2567
 bar:2021 from:0 till:3235

PlotData=
 bar:1821 at: 1097 fontsize:S text:1.097 shift:(-14,5)
 bar:1871 at: 1381 fontsize:S text:1.381 shift:(-14,5)
 bar:1910 at: 1043 fontsize:S text:1.043 shift:(-14,5)
 bar:1922 at: 1078 fontsize:S text:1.078 shift:(-14,5)
 bar:1935 at: 1322 fontsize:S text:1.322 shift:(-14,5)
 bar:1947 at: 1303 fontsize:S text:1.303 shift:(-14,5)
 bar:1960 at: 1365 fontsize:S text:1.365 shift:(-14,5)
 bar:1970 at: 1532 fontsize:S text:1.532 shift:(-14,5)
 bar:1981 at: 1616 fontsize:S text:1.616 shift:(-14,5)
 bar:1991 at: 1841 fontsize:S text:1.841 shift:(-14,5)
 bar:2001 at: 2226 fontsize:S text:2.226 shift:(-14,5)
 bar:2011 at: 2567 fontsize:S text:2.567 shift:(-14,5)
 bar:2021 at: 3235 fontsize:S text:3.235 shift:(-14,5)


Op den 1. Mäerz 2012 hunn an der Gemeng Lëntgen 2.700 Leit gewunnt, dovun 2.082 an der Uertschaft Lëntgen, 516 zu Gousseldeng an der 102 zu Pretten.

57,4 % vun den Awunner ware Lëtzebuerger. Déi meescht Auslänner hunn d'Portugise mat 673 Persounen (25 %) gestallt, duerno d'Fransouse mat 70 Persounen (2,6 %).

### Wopen

## Politik
### Gemengerot
Lëntge war bis d'Gemengewalen 2017 eng Majorzgemeng. Bei deene vum 11. Juni 2023 gouf de Gemengerot eng éischt Kéier nom Proporzsystem gewielt. Zur Wal stoungen dunn och 11 amplaz 9 Gemengeréit.

**Resultater**



De Schäfferot, deen 2023 aus de Gemengewalen ervirgoung, gëtt vun enger Koalitioun aus den Engagéierte Bierger an der DP gedroen. Buergermeeschter gëtt de Louis Pinto (EBL).

### Buergermeeschteren

* 1808-1825: Ambroise Heuardt
* 1825-1830: Michel Dondelinger
* 1830-1848: Henri Klein
* 1848-1849: Etienne Welter
* 1849-1857: Henri Witry
* 1858-1861: Johann Peter Heuardt
* 1861-1866: Henri Witry
* 1867-1898: Nicolas Klein
* 1898-1909: Gérard Schoellen
* 1909-1912: Nicolas Petges
* 1912-1918: Pierre Pesch
* 1918-1926: Antoine Wolff
* 1926-1941: Albert Stoffel
* 1941-1944: Adolf Schultz
* 1944-1945: Albert Stoffel
* 1945-1972: Jean Donnersbach
* 1973-1986: Charles Reiffers
* 1987-1991: Gusty Casagranda
* 1991-1993: Pierre Weicherding
* 1994-2023: Henri Wurth
* zanter 2023: Louis Pinto (Engagéiert Bierger Lëntgen)

## Interkommunal Syndikater
D'Gemeng Lëntgen ass Member vu follgenden interkommunale Syndikater:

* SICEC
* SIDEC
* SIDERO
* SIGI
* SYVICOL

## Kuckt och
* Gare Lëntgen
* Kierch Lëntgen

* Lëscht vun de Lëtzebuerger Gemengen
* Entwécklung vun der Gemengenzuel zu Lëtzebuerg

## Um Spaweck

* Offiziell Säit vun der Gemeng Lëntgen
* D'Gemeng Lëntgen op der Websäit vum Syvicol
* Fanfare Lëntgen
* Uergelfrënn Lëntgen